एक ज़माना था जब वह रेडियो की दुनिया की स्वर साम्राज्ञी कहलाती थी़ं। 70-80 के दशक में आकाशवाणी के लखनऊ, रामपुर, नजीबाबाद और मुम्बई केन्द्रों से गीत गाकर लोगों के दिलों पर राज उन्होंने किया। लखनऊ दूरदर्शन कन्द्र से भी उनके कार्यक्रम प्रसारित हुए। पहाड़ के मेलों में उनकी मंच गायिकी लोगों को दीवाना बना देती थी। यह मीठी गायिकी उन्हें मीरास यानी परम्परा में मिली थी। वह पहाड़ की मीरासी परम्परा की सुगढ़ वाहक थीं। अभी कुछ दिन पूर्व दिवंगत हुए उनके ककिया ससुर भानुराम सुकोटी इस परम्परा के एक सशक्त गायक थे। कबूतरी देवी का नाती पवनदीप राजन जो दो वर्ष पूर्व ‘ वायस आफ़ इण्डिया ’ का विजेता रहा है , ने भी बहुत मधुर कंठ पाया है।